**תקנון עבור תחרות "חפשו את המטמון"**

**דגשים לתקנון עבור תחרות "חפשו את המטמון" – אוקטובר 2021**

אגף השיווק של האוניברסיטה מארגן תחרות "חפשו את המטמון" ברחבי הקמפוס עבור סטודנטים וסטודנטיות לכבוד תחילת סמסטר א'.

1. **תחרות חפשו את המטמון:**

בתאריכים 24-28 לאוקטובר 2021, אנחנו נפרסם בכל יום ברשתות החברתיות רמז למיקום של "מטמון". כל המיקומים יהיו פה בקמפוס. בכל יום במהלך השבוע (א-ה) יהיה רמז שונה, עם מיקום שונה, שבו יוחבא פרס. הראשון או ראשונה שמגיעים לפרס **באותו יום שבו פורסם הרמז** - גם מקבל אותו. זאת אומרת שבסה"כ בכל ימי התחרות יהיו חמישה זוכים או זוכות.

אם אף אחד לא מצא את המטמון ביום הספציפי שבו פורסם הרמז – הוא כבר לא יהיה שם ביום שלמחרת. זאת אומרת – הרמז "תקף" רק ביום בו פורסם.

1. **תנאים להשתתפות:**

זכאים להשתתף רק סטודנטים וסטודנטיות של אוניברסיטת תל אביב שממלאים אחר התנאים הבאים:

"**משתתף**": כל מי שכתב תגובה לפוסט של התחרות ותייג חבר או חברה באינסטגרם, וגם עומד בשאר התנאים – סטודנט/ית של האוניברסיטה וגם עוקב אחר הדף שלנו באינסטגרם

1. עשו FOLLOW לחשבון האינסטגרם של האוניברסיטה, telavivuni
2. תייגו בפוסט על התחרות חבר או חברה.
3. ההשתתפות בתחרות אינה כרוכה בתשלום.
4. עצם ההשתתפות בתחרות מהווה הסכמה לתנאי תקנון זה.

## האוניברסיטה שומרת לעצמה את הזכות שלא לפרסם את זהותו של המשתתף, לפי שיקול דעתה הבלעדי והמוחלט, ומבלי שלמשתתף תהא על כך כל טענה ו/או דרישה.

1. **אופן מסירת הרמזים:**

הרמזים יפורסמו בכל בוקר בחשבון האינטסגרם של אוניברסיטת תל אביב, בסטורי. כל יום יעלה רמז אחר ויהיה פרס אחד במקום אחד.

\*\*יתכן ובחלק מהמיקומים של הפרסים אנחנו נגביל את השעות שבהן אפשר לבוא לקחת את הפרס בשל מגבלות המקום.

1. **הפרס:**

הפרס יהיה "ערכה" שיהיו בה שוברים לדברים שונים שניתן לצרוך בקמפוס –גיפטקארד ל10 כוסות קפה + כרטיס זוגי למוזיאון הטבע + כרטיס יומי למרכז הספורט + אוסף של פריטים ממותגים בלוגו האוניברסיטה.

* 1. יובהר כי משתתף בודד לא יוכל לזכות ביותר מפרס אחד.

## הזוכה לא יוכל להחליף את הזכות לפרס בזכות אחרת או להמירה בכסף או בשווה כסף.

* 1. יודגש, כי לאוניברסיטה נתונה הזכות לשנות את הפרס ואת שוויו, ובכלל זה להוסיף לערכת המוצרים המהווה את הפרס ו/או לגרוע ממנה, הכל בהתאם לשיקול דעתה הבלעדי והמוחלט וללא הודעה מראש.
  2. האוניברסיטה תהייה רשאית לדרוש מהזוכה מידע אישי אודותיו על מנת לוודא את זהותו, ובכלל זה, מספר ת.ז, כתובת ומספר נייד.
  3. לאוניברסיטה שמורה הזכות לפסול על-פי שיקול דעתה הבלעדי והמוחלט השתתפות ו/או זכייה בתחרות בגין הפרת תנאי תקנון זה ו/או הפרת כל דין.
  4. למען הסר ספק, האוניברסיטה ו/או מי מטעמה לא ישאו בכל הוצאה הכרוכה במימוש הפרס ו/או בתוספות לפרס ו/או בהתאמה של הפרס לצרכי המשתתף.
  5. זוכה שלא אותר ו/או נפסל לפי תנאי תקנון זה, תיפסל זכייתו והוא לא יהיה זכאי לפיצוי כלשהו.
  6. למשתתפים בכלל, ולזוכים בפרט, לא תהיה כל דרישה, טענה או תביעה נגד החברה, האוניברסיטה ו/או נגד כל מי שנטל חלק בארגון התחרות או בכל עניין הקשור לתחרות למימוש הזכייה בפרס.
  7. קבלת הפרסים על ידי הזוכים או העמדת האפשרות לקבלם, תחשב כמילוי מלא ומוחלט של כל התחייבויות החברה והאוניברסיטה על פי תקנון זה והן תהיינה פטורות מכל אחריות בגין הפרסים ו/או בקשר אליהם.
  8. לא ניתן לערער על תוצאות התחרות.

# **פרסום ברשתות החברתיות ובאתר:**

כל מי שמשתתף צריך לדעת שהזכייה שלו עשויה להיות מסוקרת, ובהשתתפותו בתחרות מאשר הזוכה ומסכים לפרסום שמו ולסיקור זכייתו - וזאת ללא קבלת כל תמורה נוספת ו/או אחרת להוציא הפרס בו זכה.

# **אחריות:**

# האוניברסיטה ו/או מי מטעמה לא יישאו באחריות בכל צורה שהיא לפעילותה ו/או לתקינותה ו/או לתפקודה של רשת האינטרנט ו/או הטלפונים הארצית ו/או לכל רשת תקשורת ו/או מחשבים ו/או שרתים, על כל מרכיביהן, ו/או לפעילותה ו/או לתקינותה, והיא לא תישא באחריות לכל תקלה ו/או שיבוש בתשתיות ו/או במחשבים ו/או בתוכנות ו/או במערכות ו/או בגופים הנ"ל, לרבות אך לא רק להפסקות ו/או הפרעות כלשהן באספקת איזה מהשירותים האמורים ו/או לנזקים כלשהם, ישירים ו/או עקיפים, לרבות הוצאות ישירות ו/או עקיפות, אשר ייגרמו למאן דהוא בגין שיבושים ו/או הפרעות כאמור. בכלל זה, האוניברסיטה אינה אחראית בכל צורה שהיא לכל תקלה או טעות בקשר עם עיבוד הנתונים במסגרת התחרות.

* 1. האוניברסיטה ו/או מי מטעמה אינה מתחייבת, כי התחרות תקוים ללא תקלה, שגיאה, נפילת מערכות או טעות ולמשתתף לא יהיו כל טענה או תביעה כתוצאה מכך. מבלי לגרוע מכלליות האמור, בכל מקרה בו מבצע הפעולות המזכות לא ישתתף בתחרות ו/או לא יזכה בפרס עקב טעות של האוניברסיטה אשר אירעה בתום לב ו/או ברשלנות לא יהיו כנגדה כל טענות ו/או תביעות ו/או דרישות.
  2. כל משתתף בתחרות בעצם השתתפותו מצהיר, כי ידוע לו, כדלקמן:
     1. כי לא ניתן להבטיח כי כל הפעולות המזכות ייקלטו במועד וזאת בשל סיבות שאינן תלויות  באוניברסיטה ו/או במי מטעמה, כגון תקלה טכנית ו/או אי קליטה ברשת האינטרנט, לרבות במקרים בהם יהיה צורך בניתוק או הגבלה זמנית של השירות לשם ביצוע פעולות תחזוקה או הקמה חיוניות או מידיות במערכות הרלוונטיות, או בעיתות חירום לאומי או מסיבות בטחון לאומי, והמשתתף מוותר על כל טענה ו/או דרישה ו/או תביעה בקשר לכך ומצהיר כי ידוע לו שההשתתפות כפופה לזמינות ותקינות השירותים האמורים.
     2. כל תקלה, שיבוש, איחור וכיוב', אשר מקורם בכוח עליון, מלחמה, פיגועים, שביתה, השבתה וכיוב' אירועים שאינם תלויים באוניברסיטה ו/או במי מטעמן, לא ייחשבו להפרה של תקנון זה ולא יזכו אותו בכל סעד ו/או זכות ו/או תרופה.
     3. מבלי לגרוע מהאמור בתקנון זה מובהר, כי האוניברסיטה ו/או מי מטעמה לא ישא באחריות במקרה של מעשה או מחדל של צד שלישי כלשהו שמימוש הפרסים כרוך בהסכמתו ו/או בפעולתו, לרבות מחלוקת בין צד שלישי כלשהו לבין החברה בקשר עם התחרות, העלולה להשפיע על חלוקת הפרסים ו/או על מימושם.
     4. האוניברסיטה ו/או מי מטעמה לא ישאו באחריות במקרה של נזקים, מכל מין וסוג שהוא, שייגרמו למשתתף או למי מהזוכים, במישרין או בעקיפין, לרבות, אך לא רק, נזקים בגין עגמת נפש הקשורים בפרס.

1. **שונות**
   1. ההשתתפות בתחרות ליחיד אשר הינו מתחת לגיל 18 מותנית בקבלת אישור הוריו או הבגיר הממונה עליו ואין להשתתף בתחרות ללא קבלת אישור כאמור.
   2. עותק של התקנון יוצג באתר האינטרנט ו/או בעמוד הפייסבוק של האוניברסיטה וניתן יהיה לעיין בו במהלך תקופת התחרות.
   3. לשון הפניה – כל האמור בתקנון זה בלשון "זכר" מתייחס גם ללשון "נקבה" ולהפך.
   4. הפרסומים השונים של התחרות כפופים לתקנון זה. במקרה של סתירה בין האמור בתקנון זה לבין כל פרסום או אזכור אחר של התחרות, בכתב או בע"פ - יגברו הוראות תקנון זה.
   5. עצם השתתפות בתחרות מהווה אישור מצד המשתתף, כי קרא תקנון זה וכי הוא מקבל עליו את הוראותיו וכי ידוע לו שהשתתפותו הינה בכפוף לכל תנאיו וסייגיו.
   6. בכל מקרה לא תהא למשתתף ו/או למי מהזוכים כל תביעה ו/או דרישה ו/או טענה נגד האוניברסיטה ו/או מי מטעמה, בכל עניין ודבר הקשור, במישרין או בעקיפין, בתחרות, לרבות ומבלי לגרוע מכלליות האמור לעיל, בכל הקשור לאופן בחירת הזוכים ו/או קבלת הפרס ו/או איכותו ו/או התאמתו לצרכיו של הזוכה.
   7. כל מס, היטל, ניכוי או דרישה לתשלום מס, מכל סוג שהוא, בקשר עם ההשתתפות בתחרות ו/או הפרסים, ככל שיוטלו, יהיו באחריות המשתתף ו/או הזוכה ועל חשבונו בלבד. האוניברסיטה לא תהייה חייבת בתשלום מס ו/או היטל מכל צורה שהיא בקשר לזכייה ו/או לפרס. האוניברסיטה תהיה רשאית להעביר לשלטונות המס ו/או לכל גוף אחר, אם תידרש לכך, את פרטי הזוכים.
   8. למען הסר ספק, תקנון זה הינו לצורכי הסדרת הפעילות השיווקית של האוניברסיטה, ולא ייחשב כפעילות כהגדרתה בסעיף 244 לחוק העונשין, וזאת, בין היתר, עקב העובדה כי הזכייה אינה תלויה בגורל.

# **תוקף ומועד התחרות**

* 1. האוניברסיטה תהיה רשאית לשנות את תקופת התחרות או להפסיקה, על פי הודעה שתפורסם על ידה. שינוי תקופת התחרות הינו על פי שיקול דעת האוניברסיטה. על אף האמור לעיל, האוניברסיטה תהיה רשאית להפסיק את התחרות בכל עת וללא צורך במתן הודעה מראש.
  2. האוניברסיטה שומרת לעצמה את הזכות לשנות את מועד התחרות עקב מגיפת הקורונה ותקנותיה המשתנות מעת לעת.

**תקנונים/ תחרות חפשו את המטמון/ [227153]**

**18.8.2021**